ખોડાની સમસ્યા હોય તેઓએ વધુ માત્રામાં તળેલાં, તૈલીય, ચીઝ-બટર જેવા પદાર્થો ન ખાવા જોઇએ. પોષક તત્વોથી યુક્ત લીલા શાકભાજી, કાકડી, કોબીજ, ટમેટા, ફ્લાવર, સંતરા, કેળા, પપૈયા જેવા ફળો ખાવા જોઇએ. આ સિવાય બદામ, અખરોટ, જલદારૂ, કાળીદ્રાક્ષ, ખજૂર જેવા ડ્રાયફ્રુટ્સ ખાવાનુ શરૂ કરવુ જોઇએ. લીંબુનો રસ પાણીમાં નાખી, છાશ વગેરે કુદરતી વિટામીન્સ, મિનરલ્સ મળી રહે એવો ખોરાક ખાવો. આ તમામ વસ્તુઓ ખાવાથી વાળનો ગ્રોથ પણ થાય છે. ખોડો દૂર કરવા માટે ડુંગળીનો રસ, લસણની લુગદીને વાળનાં મૂળમાં લગાવી ૧૫-૨૦ મિનીટ રાખી હર્બલ શેમ્પૂથી વાળ ધોઇ નાખવા. ડુંગળી-લસણમાં રહેલાં ગંધક અને એન્ટી બેક્ટેરિયલ, એન્ટી ફંગલ તત્વોની સાથે વાળને પોષણ આપે તેવા પૌષ્ટિક તત્વોથી ખોડો દૂર થાય છે અને ચામડીનો સોજો, ખંજવાળ ઓછી થાય છે અને વાળનો રીગ્રોથ પણ થાય છે.